CELEX: 32017D1217
Language: sk
Date: 2017-06-23 00:00:00
Title: Rozhodnutie Komisie (EÚ) 2017/1217 z 23. júna 2017, ktorým sa stanovujú kritériá udeľovania environmentálnej značky EÚ čistiacim prostriedkom na tvrdé povrchy [oznámené pod číslom C(2017) 4241] (Text s významom pre EHP )

12.7.2017   
               
               
                  SK
               
               
                  Úradný vestník Európskej únie
               
               
                  L 180/45
               
            ROZHODNUTIE KOMISIE (EÚ) 2017/1217
      z 23. júna 2017,
      ktorým sa stanovujú kritériá udeľovania environmentálnej značky EÚ čistiacim prostriedkom na tvrdé povrchy
      
         
            [oznámené pod číslom C(2017) 4241]
         
      
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 8 ods. 2,
      po porade s Výborom Európskej únie pre environmentálne označovanie,
      keďže:
      
                  (1)
               
               
                  Podľa nariadenia (ES) č. 66/2010 sa environmentálna značka EÚ môže udeliť výrobkom, ktoré majú menší vplyv na životné prostredie počas celého svojho životného cyklu.
               
            
                  (2)
               
               
                  V nariadení (ES) č. 66/2010 sa stanovuje, že pre každú skupinu výrobkov sa stanovia špecifické kritériá udeľovania environmentálnej značky EÚ.
               
            
                  (3)
               
               
                  Rozhodnutím Komisie 2011/383/EÚ (2) sa stanovili ekologické kritériá a súvisiace požiadavky na posudzovanie a overovanie univerzálnych čistiacich prostriedkov a sanitárnych čistiacich prostriedkov, ktoré sú platné do 31. decembra 2016.
               
            
                  (4)
               
               
                  S cieľom zohľadniť nedávny vývoj na trhu a inovácie v danom období je vhodné stanoviť revidovaný súbor ekologických kritérií pre túto skupinu výrobkov.
               
            
                  (5)
               
               
                  Revidované kritériá, ako aj súvisiace požiadavky na posudzovanie a overovanie by mali byť platné šesť rokov odo dňa oznámenia tohto rozhodnutia, pričom sa zohľadňuje inovačný cyklus tejto skupiny výrobkov. Tieto kritériá sú zamerané na podporu výrobkov, ktoré majú menší vplyv na vodné ekosystémy, obsahujú obmedzené množstvo nebezpečných látok, sú účinné a minimalizujú produkciu odpadu znižovaním množstva obalov.
               
            
                  (6)
               
               
                  Z dôvodu právnej istoty by sa rozhodnutie 2011/383/EÚ malo zrušiť.
               
            
                  (7)
               
               
                  Výrobcom, ktorých výrobkom bola udelená environmentálna značka EÚ pre univerzálne čistiace prostriedky a sanitárne čistiace prostriedky na základe kritérií stanovených v rozhodnutí 2011/383/EÚ, by sa malo umožniť prechodné obdobie, aby mali dostatok času na prispôsobenie svojich výrobkov tak, aby spĺňali revidované kritériá a požiadavky.
               
            
                  (8)
               
               
                  Opatrenia stanovené v tomto rozhodnutí sú v súlade so stanoviskom výboru zriadeného článkom 16 nariadenia (ES) č. 66/2010,
               
            PRIJALA TOTO ROZHODNUTIE:
      Článok 1
      Do skupiny výrobkov „čistiace prostriedky na tvrdé povrchy“ patrí akýkoľvek univerzálny čistiaci prostriedok, prostriedok na čistenie kuchýň, čistiaci prostriedok na okná alebo sanitárny čistiaci prostriedok, ktorý patrí do rozsahu pôsobnosti nariadenia Európskeho parlamentu a Rady (ES) č. 648/2004 (3) a ktorý je predávaný a navrhnutý na jedno z týchto použití:
      
                  —
               
               
                  univerzálne čistiace prostriedky, ktoré zahŕňajú čistiace výrobky určené na bežné interiérové čistenie tvrdých povrchov, ako sú steny, podlahy a iné pevné povrchy,
               
            
                  —
               
               
                  prostriedky na čistenie kuchýň, ktoré zahŕňajú čistiace výrobky určené na bežné čistenie a odmasťovanie kuchynských povrchov, ako sú pracovné dosky, povrchy sporákov, kuchynské umývadlá a povrchy kuchynských spotrebičov,
               
            
                  —
               
               
                  čistiace prostriedky na okná, ktoré zahŕňajú čistiace výrobky určené na bežné čistenie okien, skla a iných vysoko leštených povrchov,
               
            
                  —
               
               
                  sanitárne čistiace prostriedky, ktoré zahŕňajú čistiace výrobky určené na bežné odstraňovanie (aj drhnutím) nečistoty alebo usadenín v sanitárnych zariadeniach, ako sú práčovne, WC, kúpeľne a sprchy.
               
            Do tejto skupiny výrobkov patria výrobky na domáce, ako aj profesionálne použitie, ktoré sa predávajú buď ako finálne výrobky alebo v nezriedenej forme. Výrobky sú zmesi chemických látok. Výrobky na domáce použitie neobsahujú mikroorganizmy zámerne pridané výrobcom.
      Článok 2
      Na účely tohto rozhodnutia sa uplatňuje toto vymedzenie pojmov:
      
                  1.
               
               
                  „Vstupné látky“ sú zámerne pridané látky, vedľajšie výrobky a nečistoty zo surovín v zložení finálneho výrobku (vrátane fólie rozpustnej vo vode, ak je použitá).
               
            
                  2.
               
               
                  „Nezriedený výrobok“ je výrobok, ktorý by sa pred použitím mal zriediť vodou.
               
            
                  3.
               
               
                  „Finálny výrobok“ je výrobok, ktorý sa pred použitím nemá riediť vodou.
               
            
                  4.
               
               
                  „Primárny obal“ je:
                  
                              a)
                           
                           
                              v prípade jednotlivých dávok v obale, ktorý sa má pred použitím odstrániť, obal jednotlivej dávky a obal, ktorý predstavuje najmenšiu predajnú jednotku určenú na distribúciu konečnému používateľovi alebo spotrebiteľovi na mieste nákupu vrátane označenia, ak je k dispozícii;
                           
                        
                              b)
                           
                           
                              v prípade všetkých ostatných typov výrobkov obal, ktorý predstavuje najmenšiu predajnú jednotku určenú na distribúciu konečnému používateľovi alebo spotrebiteľovi na mieste nákupu vrátane označenia, ak je k dispozícii.
                           
                        
            
                  5.
               
               
                  „Mikroplast“ sú častice nerozpustného makromolekulového plastu menšie ako 5 mm, ktoré boli získané niektorým z týchto procesov:
                  
                              a)
                           
                           
                              procesom polymerizácie, ako napríklad polyadíciou alebo polykondenzáciou, alebo iným podobným procesom s použitím monomérov alebo iných východiskových látok;
                           
                        
                              b)
                           
                           
                              chemickou úpravou prírodných alebo syntetických makromolekúl;
                           
                        
                              c)
                           
                           
                              mikrobiálnou fermentáciou.
                           
                        
            
                  6.
               
               
                  „Nanomateriál“ je prírodný, vedľajší alebo priemyselne vyrábaný materiál obsahujúci častice v neviazanom stave alebo ako agregát či aglomerát, v prípade ktorého sa najmenej 50 % častíc v zložení materiálu podľa veľkosti a počtu častíc nachádza vo veľkostnom rozsahu od 1 nm do 100 nm (4).
               
            Článok 3
      Environmentálna značka EÚ podľa nariadenia (ES) č. 66/2010 sa môže udeliť len čistiacim prostriedkom, ktoré patria do skupiny výrobkov „čistiace prostriedky na tvrdé povrchy“ podľa vymedzenia v článku 1 tohto rozhodnutia a spĺňajú kritériá, ako aj súvisiace požiadavky na posudzovanie a overovanie stanovené v prílohe k tomuto rozhodnutiu.
      Článok 4
      Kritériá pre skupinu výrobkov „čistiace prostriedky na tvrdé povrchy“ a súvisiace požiadavky na posudzovanie a overovanie platia šesť rokov odo dňa oznámenia tohto rozhodnutia.
      Článok 5
      Na administratívne účely sa skupine výrobkov „čistiace prostriedky na tvrdé povrchy“ prideľuje číselný kód „020“.
      Článok 6
      Rozhodnutie 2011/383/EÚ sa zrušuje.
      Článok 7
      1.   Odchylne od článku 6 sa žiadosti o udelenie environmentálnej značky EÚ výrobkom patriacim do skupiny výrobkov „čistiace prostriedky na tvrdé povrchy“ predložené pred dátumom oznámenia tohto rozhodnutia posudzujú v súlade s podmienkami stanovenými v rozhodnutí 2011/383/EÚ.
      2.   Žiadosti o udelenie environmentálnej značky EÚ výrobkom patriacim do skupiny výrobkov „čistiace prostriedky na tvrdé povrchy“ predložené do dvoch mesiacov odo dňa oznámenia tohto rozhodnutia sa môžu zakladať na kritériách stanovených v rozhodnutí 2011/383/EÚ alebo na kritériách stanovených v tomto rozhodnutí. Takéto žiadosti sa hodnotia v súlade s kritériami, z ktorých vychádzajú.
      3.   Licencie na environmentálnu značku EÚ udelené v súlade s kritériami stanovenými v rozhodnutí 2011/383/EÚ sa môžu používať 18 mesiacov odo dňa oznámenia tohto rozhodnutia.
      Článok 8
      Toto rozhodnutie je určené členským štátom.
      
         V Bruseli 23. júna 2017
         
            
               Za Komisiu
            
            Karmenu VELLA
            
               člen Komisie
            
         
      
      
         (1)  Nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (Ú. v. EÚ L 27, 30.1.2010, s. 1).
      
         (2)  Rozhodnutie Komisie 2011/383/EÚ z 28. júna 2011, ktorým sa ustanovujú ekologické kritériá na udelenie environmentálnej značky EÚ univerzálnym čistiacim prostriedkom a sanitárnym čistiacom prostriedkom (Ú. v. EÚ L 169, 29.6.2011, s. 52).
      
         (3)  Nariadenie Európskeho parlamentu a Rady (ES) č. 648/2004 z 31. marca 2004 o detergentoch (Ú. v. EÚ L 104, 8.4.2004, s. 1).
      
         (4)  Odporúčanie Komisie 2011/696/EÚ z 18. októbra 2011 o vymedzení pojmu nanomateriál (Ú. v. EÚ L 275, 20.10.2011, s. 38).
      
         PRÍLOHA
         
            RÁMEC
         
         
            KRITÉRIÁ UDEĽOVANIA ENVIRONMENTÁLNEJ ZNAČKY EÚ
         
         
            Kritériá udeľovania environmentálnej značky EÚ čistiacim prostriedkom na tvrdé povrchy
         
         KRITÉRIÁ
         
                     1.
                  
                  
                     Toxicita pre vodné organizmy
                  
               
                     2.
                  
                  
                     Biologická odbúrateľnosť
                  
               
                     3.
                  
                  
                     Udržateľné získavanie zdrojov palmového oleja, oleja z palmových jadier a ich derivátov
                  
               
                     4.
                  
                  
                     Látky, ktorých použitie je vylúčené a obmedzené
                  
               
                     5.
                  
                  
                     Obal
                  
               
                     6.
                  
                  
                     Funkčná spôsobilosť
                  
               
                     7.
                  
                  
                     Informácie pre používateľa
                  
               
                     8.
                  
                  
                     Informácie uvedené na environmentálnej značke EÚ
                  
               POSUDZOVANIE A OVEROVANIE
         a)   Požiadavky
         
         Osobitné požiadavky na posudzovanie a overovanie sa uvádzajú v rámci každého kritéria.
         Ak sa od žiadateľa vyžaduje, aby príslušným orgánom predložil vyhlásenia, dokumentáciu, analýzy, protokoly o skúškach alebo iný dôkaz potvrdzujúci splnenie kritérií, tieto dokumenty môžu podľa potreby pochádzať od žiadateľa a/alebo jeho dodávateľa(-ov).
         Príslušné orgány prednostne uznajú osvedčenia, ktoré vydávajú orgány akreditované podľa príslušnej harmonizovanej normy pre skúšobné a kalibračné laboratóriá, a overenia, ktoré vykonali orgány akreditované v súlade s príslušnou harmonizovanou normou pre orgány vykonávajúce certifikáciu produktov, procesov a služieb. Akreditácia sa musí vykonať v súlade s nariadením Európskeho parlamentu a Rady (ES) č. 765/2008 (1).
         V prípade potreby sa môžu použiť iné metódy skúšania než metódy uvedené pre každé kritérium, ak príslušný orgán posudzujúci žiadosť uzná ich rovnocennosť.
         V prípade potreby si môžu príslušné orgány vyžiadať podpornú dokumentáciu a môžu vykonať nezávislé overenie alebo návštevu na mieste.
         Podmienkou je, aby produkt spĺňal všetky príslušné právne požiadavky krajiny alebo krajín, kde sa plánuje jeho uvedenie na trh. Žiadateľ poskytne vyhlásenie o zhode produkte s touto požiadavkou.
         Databáza zložiek detergentov (zoznam DID), ktorá je k dispozícii na webovom sídle environmentálnej značky EÚ, obsahuje najčastejšie používané vstupné látky v zloženiach detergentov a kozmetických výrobkov. Používa sa na odvodenie údajov na výpočty kritického objemu zriedenia (CDV) a na posúdenie biologickej odbúrateľnosti vstupných látok. V prípade látok, ktoré sa nenachádzajú na zozname DID, sa poskytuje usmernenie, ako sa majú príslušné údaje vypočítať alebo extrapolovať.
         Príslušnému orgánu sa musí poskytnúť zoznam všetkých vstupných látok, v ktorom sa uvedie ich obchodný názov (ak existuje), chemický názov, číslo CAS, číslo DID, vstupné množstvo, funkcia a forma, v akej sú prítomné v zložení finálneho produktu (vrátane fólie rozpustnej vo vode).
         Konzervačné látky, vonné látky a farbivá sa musia uvádzať bez ohľadu na ich koncentráciu. Ostatné vstupné látky sa uvádzajú, ak ich koncentrácia dosiahne alebo prekročí 0,010 hmotnostné %.
         Všetky vstupné látky, ktoré sa vyskytujú vo forme nanomateriálov, musia byť v zozname jasne označené slovom „nano“ uvedeným v zátvorkách.
         Za každú vstupnú látku uvedenú v zozname sa musí predložiť karta bezpečnostných údajov (KBÚ) v súlade s nariadením Európskeho parlamentu a Rady (ES) č. 1907/2006 (2). V prípade, že KBÚ nie je k dispozícii samostatne za látku, ktorá je súčasťou určitej zmesi, žiadateľ predloží KBÚ príslušnej zmesi.
         b)   Prahové hodnoty meraní
         
         Všetky vstupné látky musia spĺňať kritéria tak, ako sa uvádza v tabuľke 1.
         
            Tabuľka 1
         
         
            Prahové hodnoty vstupných látok čistiacich prostriedkov na tvrdé povrchy podľa jednotlivých kritérií (hmotnostné %)
         
         
                     Názov kritéria
                  
                  
                     Povrchovo aktívne látky
                  
                  
                     Konzervačné látky
                  
                  
                     Farbivá
                  
                  
                     Vonné látky
                  
                  
                     Iné (napr. enzýmy)
                  
               
                     Toxicita pre vodné organizmy
                  
                  
                     ≥ 0,010
                  
                  
                     bez limitu (*1)
                     
                  
                  
                     bez limitu (*1)
                     
                  
                  
                     bez limitu (*1)
                     
                  
                  
                     ≥ 0,010
                  
               
                     Biologická odbúrateľnosť
                  
                  
                     Povrchovo aktívne látky
                  
                  
                     ≥ 0,010
                  
                  
                     N/A
                  
                  
                     N/A
                  
                  
                     N/A
                  
                  
                     N/A
                  
               
                     Organické látky
                  
                  
                     ≥ 0,010
                  
                  
                     bez limitu (*1)
                     
                  
                  
                     bez limitu (*1)
                     
                  
                  
                     bez limitu (*1)
                     
                  
                  
                     ≥ 0,010
                  
               
                     Udržateľné získavanie zdrojov palmového oleja
                  
                  
                     ≥ 0,010
                  
                  
                     N/A
                  
                  
                     N/A
                  
                  
                     N/A
                  
                  
                     ≥ 0,010
                  
               
                     Látky, ktorých použitie je vylúčené alebo obmedzené
                  
                  
                     Špecifikované látky, ktorých použitie je vylúčené alebo obmedzené
                  
                  
                     bez limitu (*1)
                     
                  
                  
                     bez limitu (*1)
                     
                  
                  
                     bez limitu (*1)
                     
                  
                  
                     bez limitu (*1)
                     
                  
                  
                     bez limitu (*1)
                     
                  
               
                     Nebezpečné látky
                  
                  
                     ≥ 0,010
                  
                  
                     ≥ 0,010
                  
                  
                     ≥ 0,010
                  
                  
                     ≥ 0,010
                  
                  
                     ≥ 0,010
                  
               
                     SVHC
                  
                  
                     bez limitu (*1)
                     
                  
                  
                     bez limitu (*1)
                     
                  
                  
                     bez limitu (*1)
                     
                  
                  
                     bez limitu (*1)
                     
                  
                  
                     bez limitu (*1)
                     
                  
               
                     Vonné látky
                  
                  
                     N/A
                  
                  
                     N/A
                  
                  
                     N/A
                  
                  
                     bez limitu (*1)
                     
                  
                  
                     N/A
                  
               
                     Konzervačné látky
                  
                  
                     N/A
                  
                  
                     bez limitu (*1)
                     
                  
                  
                     N/A
                  
                  
                     N/A
                  
                  
                     N/A
                  
               
                     Farbivá
                  
                  
                     N/A
                  
                  
                     N/A
                  
                  
                     bez limitu (*1)
                     
                  
                  
                     N/A
                  
                  
                     N/A
                  
               
                     Enzýmy
                  
                  
                     N/A
                  
                  
                     N/A
                  
                  
                     N/A
                  
                  
                     N/A
                  
                  
                     bez limitu (*1)
                     
                  
               
                     Mikroorganizmy
                  
                  
                     N/A
                  
                  
                     N/A
                  
                  
                     N/A
                  
                  
                     N/A
                  
                  
                     ≥ 0,010
                  
               c)   Špecifiká skupiny produktov
         
         Ak produkt možno nájsť vo finálnom produkte, ako aj v nezriedenej forme a obe formy sa predávajú ako súčasť jednej dávky (napr. jedna fľaška finálneho produktu a fľaška náhradnej náplne nezriedeného produktu), oba typy produktov musia spĺňať požiadavky stanovené vo všetkých kritériách pre príslušné typy.
         Nezriedené produkty v obale určenom na jediný účel, ktorým je doplnenie mechanických rozprašovačov, musia spĺňať požiadavky na balenie finálnych produktov.
         REFERENČNÁ DÁVKA
         Nasledujúca dávka sa má brať ako referenčná dávka pre výpočty slúžiace na zdokumentovanie súladu s kritériami udeľovania environmentálnej značky EÚ a skúšanie čistiacej schopnosti.
         
                     Finálne produkty
                  
                  
                     1 liter finálneho produktu
                  
               
                     Nezriedené produkty
                  
                  
                     Najvyššia dávka odporúčaná výrobcom na prípravu 1 litra čistiaceho roztoku na čistenie bežne znečistených povrchov (uvádza sa v g/l čistiaceho roztoku alebo ml/l čistiaceho roztoku)
                  
               
            Posudzovanie a overovanie: Žiadateľ poskytne etiketu produktu alebo hárok s pokynmi pre používateľa, ktorý obsahuje aj pokyny na dávkovanie.
         
            Kritérium 1 – Toxicita pre vodné organizmy
         
         Kritický objem zriedenia (CDVchron) produktu nesmie presahovať tieto hraničné hodnoty referenčnej dávky:
         
                     Typ produktu
                  
                  
                     Hraničná hodnota CDV
                     (l/l čistiaceho roztoku)
                  
               
                     Univerzálne čistiace prostriedky, finálne produkty
                  
                  
                     350 000 
                  
               
                     Univerzálne čistiace prostriedky, nezriedené
                  
                  
                     18 000 
                  
               
                     Prostriedky na čistenie kuchýň, finálne produkty
                  
                  
                     600 000 
                  
               
                     Prostriedky na čistenie kuchýň, nezriedené
                  
                  
                     45 000 
                  
               
                     Čistiace prostriedky na okná, finálne produkty
                  
                  
                     48 000 
                  
               
                     Čistiace prostriedky na okná, nezriedené
                  
                  
                     18 000 
                  
               
                     Sanitárne čistiace prostriedky, finálne produkty
                  
                  
                     600 000 
                  
               
                     Sanitárne čistiace prostriedky, nezriedené
                  
                  
                     45 000 
                  
               
            Posudzovanie a overovanie: žiadateľ poskytne výpočet hodnoty CDVchron produktu. Tabuľka na výpočet hodnoty CDVchron je k dispozícii na webovom sídle environmentálnej značky EÚ.
         Hodnota CDVchron sa vypočíta pri všetkých vstupných látkach (i) v produkte s výnimkou mikroorganizmov pomocou tejto rovnice:
         
            
         kde:
         
                     dávka(i)
                  
                  
                     :
                  
                  
                     hmotnosť (g) látky (i) v referenčnej dávke;
                  
               
                     DF(i)
                  
                  
                     :
                  
                  
                     faktor odbúrateľnosti látky (i);
                  
               
                     TFchron(i)
                  
                  
                     :
                  
                  
                     faktor chronickej toxicity látky (i).
                  
               Hodnoty DF(i) a TFchron(i) sa uvedú podľa najaktuálnejšej verzie časti A zoznamu DID. Ak sa niektorá vstupná látka nenachádza v časti A, žiadateľ odhadne príslušné hodnoty podľa prístupu opísaného v časti B daného zoznamu, pričom priloží súvisiacu dokumentáciu.
         
            Kritérium 2 – Biologická odbúrateľnosť
         
         a)   Biologická odbúrateľnosť povrchovo aktívnych látok
         
         Všetky povrchovo aktívne látky musia byť ľahko odbúrateľné (aeróbne).
         Všetky povrchovo aktívne látky klasifikované ako nebezpečné pre vodné prostredie: akútna kategória 1 (H400) alebo chronická kategória 3 (H412) musia byť podľa nariadenia Európskeho parlamentu a Rady (ES) č. 1272/2008 (3) navyše aj anaeróbne biologicky odbúrateľné.
         b)   Biologická odbúrateľnosť organických zlúčenín
         
         Obsah organických látok v produkte, s výnimkou mikroorganizmov, ktoré sú aeróbne biologicky neodbúrateľné (nie sú ľahko biologicky odbúrateľné, aNBO) alebo anaeróbne biologicky neodbúrateľné (anNBO), nesmie presiahnuť tieto hraničné hodnoty pre referenčnú dávku:
         
                     Typ produktu
                  
                  
                     aNBO
                     (g/l čistiaceho roztoku)
                  
                  
                     anNBO
                     (g/l čistiaceho roztoku)
                  
               
                     Univerzálne čistiace prostriedky, finálne produkty
                  
                  
                     3,00
                  
                  
                     55,00
                  
               
                     Univerzálne čistiace prostriedky, nezriedené
                  
                  
                     0,20
                  
                  
                     0,50
                  
               
                     Prostriedky na čistenie kuchýň, finálne produkty
                  
                  
                     5,00
                  
                  
                     35,00
                  
               
                     Prostriedky na čistenie kuchýň, nezriedené
                  
                  
                     0,20
                  
                  
                     0,50
                  
               
                     Čistiace prostriedky na okná, finálne produkty
                  
                  
                     2,00
                  
                  
                     20,00
                  
               
                     Čistiace prostriedky na okná, nezriedené
                  
                  
                     0,20
                  
                  
                     0,50
                  
               
                     Sanitárne čistiace prostriedky, finálne produkty
                  
                  
                     5,00
                  
                  
                     35,00
                  
               
                     Sanitárne čistiace prostriedky, nezriedené
                  
                  
                     0,20
                  
                  
                     0,50
                  
               
            Posudzovanie a overovanie: Žiadateľ poskytne dokumentáciu týkajúcu sa odbúrateľnosti povrchovo aktívnych látok, ako aj výpočet aNBO a anNBO pre daný produkt. Tabuľka na výpočet hodnôt aNBO a anNBO je k dispozícii na webovom sídle environmentálnej značky EÚ.
         Ako referencia pre informácie o odbúrateľnosti povrchovo aktívnych látok a hodnoty aNBO a anNBO pre organické zlúčeniny sa použije najaktuálnejší zoznam DID.
         V prípade vstupných látok, ktoré nie sú uvedené v časti A zoznamu DID, sa predložia zodpovedajúce informácie z literatúry alebo iných zdrojov, prípadne výsledky zodpovedajúcich skúšok, ktoré preukazujú, že dané látky sú aeróbne a anaeróbne biologicky odbúrateľné, ako sa uvádza v časti B príslušného zoznamu.
         Ak nie je k dispozícii dokumentácia s informáciami o odbúrateľnosti, môže sa v prípade vstupnej látky inej než povrchovo aktívnej látky udeliť výnimka z uplatňovania požiadavky na anaeróbnu odbúrateľnosť, ak je splnená jedna z týchto troch možností:
         
                     1.
                  
                  
                     látka je ľahko odbúrateľná a má nízku adsorpciu (A < 25 %);
                  
               
                     2.
                  
                  
                     látka je ľahko odbúrateľná a má vysokú desorpciu (D > 75 %);
                  
               
                     3.
                  
                  
                     látka je ľahko odbúrateľná a nebioakumulatívna (4).
                  
               Skúšky na adsorpciu/desorpciu sa musia vykonať v súlade s usmernením OECD č. 106.
         
            Kritérium 3 – Udržateľné získavanie zdrojov palmového oleja, oleja z palmových jadier a ich derivátov
         
         Vstupné látky použité v produktoch, ktoré sú odvodené z palmového oleja alebo oleja z palmových jadier, musia pochádzať z plantáží, ktoré spĺňajú požiadavky certifikačnej schémy pre udržateľnú produkciu, ktorá sa zakladá na organizáciách s mnohými zúčastnenými stranami a širokou členskou základňou vrátane MVO, priemyselného odvetvia a štátnej správy a ktorá sa zaoberá environmentálnymi vplyvmi o. i. aj na pôdu, biologickú diverzitu, zásoby organického uhlíka a ochranou prírodných zdrojov.
         
            Posudzovanie a overovanie: Žiadateľ predloží dôkaz vo forme certifikátov tretích strán a spotrebiteľského reťazca o tom, že palmový olej a olej z palmových jadier použitý pri výrobe vstupných látok pochádza z plantáží obhospodarovaných trvalo udržateľným spôsobom.
         Uznávajú sa certifikáty ako Round Table on Sustainable Palm Oil (Okrúhly stôl pre udržateľný palmový olej, RSPO), ktorým sa zaručuje totožnosť, segregácia alebo materiálová bilancia, či akákoľvek rovnocenná alebo prísnejšia schéma udržateľnej výroby.
         V prípade chemických derivátov palmového oleja a oleja z palmových jadier je prijateľné preukázanie udržateľnosti pomocou systémov „book and claim“, ako sú napr. certifikáty programu GreenPalm, alebo rovnocenných systémov, predložením ročných oznámení o pokroku (ACOP), v ktorých sú uvedené deklarované počty certifikátov programu GreenPalm obstaraných a vykúpených v priebehu posledného ročného obchodného obdobia.
         
            Kritérium 4 – Látky, ktorých použitie je vylúčené alebo obmedzené
         
         a)   Špecifikované látky, ktorých použitie je vylúčené alebo obmedzené
         
         i)   Vylúčené látky
         
         V zložení produktu sa nesmú nachádzať tieto látky bez ohľadu na koncentráciu:
         
                     —
                  
                  
                     alkylfenoletoxyláty (APEOs) a iné alkylfenolové deriváty,
                  
               
                     —
                  
                  
                     atranol,
                  
               
                     —
                  
                  
                     chlóratranol,
                  
               
                     —
                  
                  
                     kyselina dietyléntriamínpentaoctová (DTPA),
                  
               
                     —
                  
                  
                     kyselina etyléndiamíntetraoctová (EDTA) a jej soli,
                  
               
                     —
                  
                  
                     formaldehyd a jeho zlúčeniny, ktoré ho uvoľňujú (napr. 2-bróm-2-nitropropán-1,3-diol, 5-bróm-5-nitro-1,3-dioxán, hydroxymetylglycinan sodný, diazolidinyl urea), s výnimkou nečistôt formaldehydu v povrchovo aktívnych látkach, ktoré vychádzajú z polyalkoxy chemických látok, s koncentráciou do 0,010 hmotnostného % vo vstupnej látke,
                  
               
                     —
                  
                  
                     glutáraldehyd,
                  
               
                     —
                  
                  
                     4-(4-hydroxy-4-metylpentyl)cyklohex-3-énkarbaldehyd (HICC),
                  
               
                     —
                  
                  
                     mikroplasty,
                  
               
                     —
                  
                  
                     nanostriebro,
                  
               
                     —
                  
                  
                     nitrované pižmá a polycyklické pižmá,
                  
               
                     —
                  
                  
                     fosforečnany,
                  
               
                     —
                  
                  
                     perfluórované alkyláty,
                  
               
                     —
                  
                  
                     kvartérne amónne soli, ktoré nie sú ľahko biologicky odbúrateľné,
                  
               
                     —
                  
                  
                     reaktívne zlúčeniny chlóru,
                  
               
                     —
                  
                  
                     rodamín B,
                  
               
                     —
                  
                  
                     triklozán,
                  
               
                     —
                  
                  
                     3-jódprop-2-inyl-butylkarbamát
                  
               
                     —
                  
                  
                     aromatické uhľovodíky
                  
               
                     —
                  
                  
                     halogénované uhľovodíky.
                  
               
            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, v ktorom potvrdí, že uvedené látky sa nenachádzajú v zložení produktu bez ohľadu na koncentráciu.
         ii)   Obmedzené látky
         
         Nasledujúce látky sa nesmú nachádzať v zložení produktu v koncentráciách vyšších, než je uvedené:
         
                     —
                  
                  
                     2-metyl-2H-izotiazol-3-ón: 0,0050 hmotnostného % [ak hodnota 2-metyl-2H-izotiazol-3-ónu povolená v prílohe V (zoznam konzervačných látok povolených v kozmetických výrobkoch) k nariadeniu Európskeho parlamentu a Rady (ES) č. 1223/2009 (5) je nižšia v čase podania žiadosti, potom má prednosť nižšia hodnota],
                  
               
                     —
                  
                  
                     1,2-benzoizotiazol-3(2H)-ón 0,0050 hmotnostného %,
                  
               
                     —
                  
                  
                     5-chlór-2-metyl-4-izotiazolín-3-ón/2-metyl-4-izotiazolín-3-ón: 0,0015 hmotnostného %.
                  
               Celkový obsah fosforu (P) vypočítaný ako elementárny P musí byť obmedzený na nasledujúce hodnoty určené pre referenčnú dávku.
         
                     Typ produktu
                  
                  
                     Obsah P
                  
               
                     Univerzálne čistiace prostriedky, finálne produkty
                  
                  
                     0,02 g/l finálneho produktu
                  
               
                     Univerzálne čistiace prostriedky, nezriedené
                  
                  
                     0,02 g/l čistiaceho roztoku
                  
               
                     Prostriedky na čistenie kuchýň, finálne produkty
                  
                  
                     1,00 g/l finálneho produktu
                  
               
                     Prostriedky na čistenie kuchýň, nezriedené
                  
                  
                     1,00 g/l čistiaceho roztoku
                  
               
                     Čistiace prostriedky na okná, finálne produkty
                  
                  
                     0,00 g/l finálneho produktu
                  
               
                     Čistiace prostriedky na okná, nezriedené
                  
                  
                     0,00 g/l čistiaceho roztoku
                  
               
                     Sanitárne čistiace prostriedky, finálne produkty
                  
                  
                     1,00 g/l finálneho produktu
                  
               
                     Sanitárne čistiace prostriedky, nezriedené
                  
                  
                     1,00 g/l čistiaceho roztoku
                  
               Vonné látky, na ktoré sa vzťahuje požiadavka vyhlásenia stanovená v nariadení (ES) č. 648/2004, nesmú byť prítomné v množstvách ≥ 0,010 hmotnostného % na látku.
         Prchavé organické zlúčeniny (VOC) sa nesmú nachádzať nad limity uvedené nižšie.
         
                     Typ produktu
                  
                  
                     Limitné hodnoty VOC
                  
               
                     Univerzálne čistiace prostriedky, finálne produkty
                  
                  
                     30 g/l finálneho produktu
                  
               
                     Univerzálne čistiace prostriedky, nezriedené
                  
                  
                     30 g/l čistiaceho roztoku
                  
               
                     Prostriedky na čistenie kuchýň, finálne produkty
                  
                  
                     60 g/l finálneho produktu
                  
               
                     Prostriedky na čistenie kuchýň, nezriedené
                  
                  
                     60 g/l čistiaceho roztoku
                  
               
                     Čistiace prostriedky na okná, finálne produkty
                  
                  
                     100 g/l finálneho produktu
                  
               
                     Čistiace prostriedky na okná, nezriedené
                  
                  
                     100 g/l čistiaceho roztoku
                  
               
                     Sanitárne čistiace prostriedky, finálne produkty
                  
                  
                     60 g/l finálneho produktu
                  
               
                     Sanitárne čistiace prostriedky, nezriedené
                  
                  
                     60 g/l čistiaceho roztoku
                  
               
            Posudzovanie a overovanie: Žiadateľ poskytne tieto dokumenty:
         
                     a)
                  
                  
                     ak sú použité izotiazolinóny, podpísané vyhlásenie o zhode, podľa potreby podložené vyhláseniami od dodávateľov, v ktorom potvrdí, že obsah použitých izotiazolinónov nepresahuje stanovené hraničné hodnoty;
                  
               
                     b)
                  
                  
                     podpísané vyhlásenie o zhode, podľa potreby podložené vyhláseniami od dodávateľov, v ktorom potvrdí, že celkové množstvo elementárneho P nepresahuje stanovené hraničné hodnoty. Vyhlásenie musí byť podložené výpočtami o celkovom obsahu P v produkte;
                  
               
                     c)
                  
                  
                     podpísané vyhlásenie o zhode, podľa potreby podložené vyhláseniami alebo dokumentáciou od dodávateľov, v ktorom potvrdí, že obsah prítomných vonných látok, na ktoré sa vzťahuje požiadavka vyhlásenia stanovená v nariadení (ES) č. 648/2004, nepresahuje stanovené hraničné hodnoty;
                  
               
                     d)
                  
                  
                     podpísané vyhlásenie o zhode, podľa potreby podložené vyhláseniami od dodávateľov, v ktorom potvrdí, že celkové množstvo látok VOC je nižšie ako stanovené hraničné hodnoty. Toto vyhlásenie je podložené protokolmi o skúškach alebo výpočtami obsahu VOC na základe zoznamu zložiek.
                  
               b)   Nebezpečné látky
         
         i)   Finálny produkt
         
         Finálny produkt nesmie byť klasifikovaný a označený ako akútne toxický, toxický pre špecifický cieľový orgán, respiračný alebo kožný senzibilizátor, karcinogénny, mutagénny alebo toxický pre reprodukciu alebo nebezpečný pre vodné prostredie, podľa vymedzenia v prílohe I k nariadeniu (ES) č. 1272/2008 a v súlade so zoznamom uvedeným v tabuľke 2.
         ii)   Vstupné látky
         
         Produkt nesmie obsahovať vstupné látky v koncentrácii rovnej alebo vyššej ako 0,010 hmotnostného % vo finálnom produkte, ktoré spĺňajú kritériá na klasifikáciu ako toxické, nebezpečné pre vodné prostredie, respiračné alebo kožné senzibilizátory alebo ako karcinogénne, mutagénne či toxické pre reprodukciu podľa prílohy I k nariadeniu (ES) č. 1272/2008 a v súlade so zoznamom v tabuľke 2.
         V prípade prísnejších podmienok majú prednosť všeobecné alebo špecifické hraničné hodnoty koncentrácie stanovené v súlade s článkom 10 nariadenia (ES) č. 1272/2008.
         
            Tabuľka 2
         
         
            Obmedzené klasifikácie nebezpečnosti a ich kategorizácia
         
         
                     Akútna toxicita
                  
               
                     Kategórie 1 a 2
                  
                  
                     Kategória 3
                  
               
                     H300 Smrteľný po požití
                  
                  
                     H301 Toxický po požití
                  
               
                     H310 Smrteľný pri kontakte s pokožkou
                  
                  
                     H311 Toxický pri kontakte s pokožkou
                  
               
                     H330 Smrteľný pri vdýchnutí
                  
                  
                     H331 Toxický pri vdýchnutí
                  
               
                     H304 Môže byť smrteľný po požití a vniknutí do dýchacích ciest
                  
                  
                     EUH070 Toxický pri kontakte s očami
                  
               
                     Toxicita pre špecifický cieľový orgán
                  
               
                     Kategória 1
                  
                  
                     Kategória 2
                  
               
                     H370 Spôsobuje poškodenie orgánov
                  
                  
                     H371 Môže spôsobiť poškodenie orgánov
                  
               
                     H372 Spôsobuje poškodenie orgánov pri dlhšej alebo opakovanej expozícii
                  
                  
                     H373 Môže spôsobiť poškodenie orgánov pri dlhšej alebo opakovanej expozícii
                  
               
                     Respiračná a kožná senzibilizácia
                  
               
                     Kategória 1A/1
                  
                  
                     Kategória 1B
                  
               
                     H317 Môže vyvolať alergickú kožnú reakciu
                  
                  
                     H317 Môže vyvolať alergickú kožnú reakciu
                  
               
                     H334 Pri vdýchnutí môže vyvolať príznaky alergie alebo astmy, alebo dýchacie ťažkosti
                  
                  
                     H334 Pri vdýchnutí môže vyvolať príznaky alergie alebo astmy, alebo dýchacie ťažkosti
                  
               
                     Karcinogénny, mutagénny alebo toxický pre reprodukciu
                  
               
                     Kategórie 1A a 1B
                  
                  
                     Kategória 2
                  
               
                     H340 Môže spôsobovať genetické poškodenie
                  
                  
                     H341 Podozrenie, že spôsobuje genetické poškodenie
                  
               
                     H350 Môže spôsobiť rakovinu
                  
                  
                     H351 Podozrenie, že spôsobuje rakovinu
                  
               
                     H350i Vdychovanie môže spôsobiť rakovinu
                  
                  
                      
                  
               
                     H360F Môže poškodiť plodnosť
                  
                  
                     H361f Podozrenie z poškodzovania plodnosti
                  
               
                     H360D Môže poškodiť nenarodené dieťa
                  
                  
                     H361d Podozrenie z poškodzovania nenarodeného dieťaťa
                  
               
                     H360FD Môže poškodiť plodnosť. Môže poškodiť nenarodené dieťa
                  
                  
                     H361fd Podozrenie z poškodzovania plodnosti. Podozrenie z poškodzovania nenarodeného dieťaťa
                  
               
                     H360Fd Môže poškodiť plodnosť. Podozrenie z poškodzovania nenarodeného dieťaťa
                  
                  
                     H362 Môže spôsobiť poškodenie u dojčených detí
                  
               
                     H360Df Môže poškodiť nenarodené dieťa. Podozrenie z poškodzovania plodnosti
                  
                  
                      
                  
               
                     Nebezpečný pre vodné prostredie
                  
               
                     Kategórie 1 a 2
                  
                  
                     Kategórie 3 a 4
                  
               
                     H400 Veľmi toxický pre vodné organizmy
                  
                  
                     H412 Škodlivý pre vodné organizmy, s dlhodobými účinkami
                  
               
                     H410 Veľmi toxický pre vodné organizmy, s dlhodobými účinkami
                  
                  
                     H413 Môže mať dlhodobé škodlivé účinky na vodné organizmy
                  
               
                     H411 Toxický pre vodné organizmy, s dlhodobými účinkami
                  
                  
                      
                  
               
                     Nebezpečný pre ozónovú vrstvu
                  
               
                     H420 Nebezpečný pre ozónovú vrstvu
                  
                  
                      
                  
               Toto kritérium sa nevzťahuje na vstupné látky, na ktoré sa vzťahuje článok 2 ods. 7 písm. a) a b) nariadenia (ES) č. 1907/2006, v ktorom sa stanovujú kritériá vyňatia látok v prílohách IV a V k uvedenému nariadeniu z uplatňovania požiadaviek týkajúcich sa registrácie, následného užívateľa a hodnotenia. Na určenie toho, či sa takéto vyňatie uplatňuje, žiadateľ preverí všetky vstupné látky prítomné v koncentrácii vyššej ako 0,010 hm. %.
         Na látky a zmesi uvedené v tabuľke 3 sa vzťahuje výnimka z požiadavky 4 písm. b) bodu ii).
         
            Tabuľka 3
         
         
            Látky, na ktoré sa vzťahujú výnimky
         
         
                     Látka
                  
                  
                     Výstražné upozornenie
                  
               
                     Povrchovo aktívne látky
                  
                  
                     H400 Veľmi toxický pre vodné organizmy
                  
               
                     H412 Škodlivý pre vodné organizmy, s dlhodobými účinkami
                  
               
                     Enzýmy (*2)
                     
                  
                  
                     H317 Môže vyvolať alergickú kožnú reakciu
                  
               
                     H334 Pri vdýchnutí môže vyvolať príznaky alergie alebo astmy, alebo dýchacie ťažkosti
                  
               
                     NTA ako nečistota v MGDA a GLDA (*3)
                     
                  
                  
                     H351 Podozrenie, že spôsobuje rakovinu
                  
               
            Posudzovanie a overovanie: Žiadateľ preukáže splnenie tohto kritéria v prípade finálneho produktu a všetkých vstupných látok, ktoré sa vo finálnom produkte vyskytujú v koncentrácii vyššej ako 0,010 hmotnostného %. Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, alebo KBÚ, ktorými potvrdí, že žiadna z týchto látok – vo forme(-ách) a fyzickom(-ých) stave(-och), v akých sa vyskytuje v produkte – nespĺňa kritéria klasifikácie podľa jedného alebo viacerých výstražných upozornení uvedených v tabuľke 2.
         Pri látkach uvedených v prílohách IV a V k nariadeniu (ES) č. 1907/2006, na ktoré sa v zmysle článku 2 ods. 7 písm. a) a b) uvedeného nariadenia nevzťahuje povinnosť registrácie, je na splnenie tohto kritéria postačujúce vyhlásenie žiadateľa určené na tento účel.
         Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, alebo KBÚ, ktorými potvrdí výskyt vstupných látok, ktoré spĺňajú podmienky na udelenie výnimky.
         c)   Látky vzbudzujúce veľmi veľké obavy (SVHC)
         
         Finálny produkt nesmie obsahovať žiadne vstupné látky, ktoré boli identifikované v súlade s postupom opísaným v článku 59 ods. 1 nariadenia (EÚ) č. 1907/2006, ktorým sa stanovuje zoznam látok odporúčaných na zahrnutie do zoznamu látok vzbudzujúcich veľmi veľké obavy.
         
            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, alebo KBÚ, ktorými potvrdí, že v produkte nie sú prítomné žiadne látky odporúčané na zahrnutie do zoznamu látok vzbudzujúcich veľmi veľké obavy.
         Musí sa uviesť odkaz na zoznam látok vzbudzujúcich veľmi veľké obavy, ktorý je aktuálny k dátumu podania žiadosti.
         d)   Vonné látky
         
         Akékoľvek vstupné látky pridané do produktu ako vonné látky musia byť vyrobené podľa kódexu postupov Medzinárodnej asociácie pre vonné látky (International Fragrance Association – IFRA) (6) a podľa tohto kódexu sa musí s nimi aj zaobchádzať. Výrobca sa musí riadiť odporúčaniami noriem IFRA, ktoré sa týkajú zákazu, obmedzenia používania a špecifických kritérií čistoty látok.
         
            Posudzovanie a overovanie: Dodávateľ, prípadne výrobca vonnej látky poskytne podpísané vyhlásenie o zhode.
         e)   Konzervačné látky
         
         
                     i)
                  
                  
                     Produkt môže obsahovať len konzervačné látky na jeho konzervovanie, a to v dávke primeranej výhradne na tento účel. Táto podmienka sa nevzťahuje na povrchovo aktívne látky, ktoré takisto môžu mať biocídne vlastnosti.
                  
               
                     ii)
                  
                  
                     Produkt môže obsahovať konzervačné látky za predpokladu, že nie sú bioakumulatívne. Konzervačná látka sa považuje za nebioakumulatívnu, ak BFC je < 100 alebo log Kow je < 3,0. Ak sú k dispozícii obe hodnoty (BCF aj log Kow), použije sa najvyššia nameraná hodnota BCF.
                  
               
                     iii)
                  
                  
                     Je zakázané vyhlasovať alebo tvrdiť na obale alebo akýmkoľvek iným spôsobom oznamovať, že produkt má antimikrobiálny či dezinfekčný účinok.
                  
               
            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, a spolu s ním KBÚ každej pridanej konzervačnej látky, ako aj informácie o jej hodnotách BCF alebo log Kow. Žiadateľ poskytne aj grafický návrh obalu.
         f)   Farbivá
         
         Farbivá použité v produkte nesmú byť bioakumulatívne.
         Farbivo sa považuje za nebioakumulatívne, ak BFC je < 100 alebo ak log Kow je < 3,0. Ak sú k dispozícii obe hodnoty (BCF aj log Kow), použije sa najvyššia nameraná hodnota BCF. V prípade farbív schválených na použitie v potravinách nie je potrebné doložiť dokumentáciu o bioakumulatívnom potenciáli.
         
            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, a spolu s ním KBÚ každého pridaného farbiva, ako aj informácie o jeho hodnotách BCF alebo log Kow, prípadne dokumentáciu potvrdzujúcu, že ide o farbivo schválené na použitie v potravinách.
         g)   Enzýmy
         
         Môžu sa používať iba zapuzdrené enzýmy (v tuhej forme) a tekuté enzýmy/suspenzie.
         
            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, a spolu s ním KBÚ každého pridaného enzýmu.
         h)   Mikroorganizmy
         
         
                     i)
                  
                  
                     Identifikácia: všetky úmyselne pridané mikroorganizmy musia mať číslo kolekcie kultúr amerického typu (American Type Culture Collection, ATCC), musia patriť do zbierky medzinárodného depozitného orgánu (International Depository Authority, IDA), alebo musia mať DNA identifikovanú v súlade s protokolom identifikácie kmeňa Strain identification protocol (pomocou sekvencovania 16S ribonukleovej DNA alebo rovnocennou metódou).
                  
               
                     ii)
                  
                  
                     Bezpečnosť: všetky úmyselne pridané mikroorganizmov patria do oboch nasledujúcich skupín:
                     
                                 —
                              
                              
                                 riziková skupina I vymedzená v smernici Európskeho parlamentu a Rady 2000/54/ES (7) – biologické faktory pri práci,
                              
                           
                                 —
                              
                              
                                 zoznam kvalifikovaného predpokladu bezpečnosti (QPS) vydaný Európskym úradom pre bezpečnosť potravín (EFSA).
                              
                           
               
                     iii)
                  
                  
                     Neprítomnosť kontaminantov: patogénne mikroorganizmy, ako sú vymedzené nižšie, nesmú byť v žiadnom z kmeňov zahrnuté vo finálnom produkte pri kontrole použitím uvedených testovacích metód alebo rovnocenných metód:
                     
                                 —
                              
                              
                                 
                                    E. Coli, testovacia metóda ISO 16649-3:2005,
                              
                           
                                 —
                              
                              
                                 
                                    Streptococcus (Enterococcus), testovacia metóda ISO 21528-1:2004,
                              
                           
                                 —
                              
                              
                                 
                                    Staphylococcus aureus, testovacia metóda ISO 6888-1,
                              
                           
                                 —
                              
                              
                                 
                                    Bacillus cereus, testovacia metóda ISO 7932:2004 alebo ISO 21871,
                              
                           
                                 —
                              
                              
                                 
                                    Salmonella, testovacia metóda ISO6579:2002 alebo ISO 19250.
                              
                           
               
                     iv)
                  
                  
                     Žiadne zámerne pridané mikroorganizmy nesmú byť geneticky modifikované mikroorganizmy (GMM).
                  
               
                     v)
                  
                  
                     Citlivosť na antibiotiká: s výnimkou prirodzenej rezistencie musia byť všetky zámerne pridané mikroorganizmy citlivé na každú z piatich hlavných tried antibiotík (aminoglykozid, makrolid, beta-laktám, tetracyklín a fluórchinolóny) v súlade s diskovou difúznou metódou Európskeho výboru pre testovanie antimikrobiálnej citlivosti alebo rovnocennou metódou.
                  
               
                     vi)
                  
                  
                     Počet mikroorganizmov: produkty vo svojej aplikačnej forme musia mať štandardný počet mikroorganizmov rovný alebo vyšší ako 1 × 105 jednotiek tvoriacich kolónie (JTK) na ml v súlade s normou ISO 4833-1:2014.
                  
               
                     vii)
                  
                  
                     Čas použiteľnosti: minimálny čas použiteľnosti produktu je najmenej 24 mesiacov a počet mikroorganizmov sa nemôže znížiť o viac ako 10 % každých 12 mesiacov v súlade s normou ISO 4833-1:2014.
                  
               
                     viii)
                  
                  
                     Funkčná spôsobilosť: produkt musí spĺňať všetky požiadavky stanovené v kritériu 6 o funkčnej spôsobilosti a všetky tvrdenia výrobcu o pôsobení mikroorganizmov obsiahnutých v produkte sa zdokumentujú pomocou testovania treťou stranou.
                  
               
                     ix)
                  
                  
                     Tvrdenia: je zakázané vyhlasovať alebo tvrdiť na obale alebo akýmkoľvek iným spôsobom oznamovať, že produkt má antimikrobiálny či dezinfekčný účinok.
                  
               
                     x)
                  
                  
                     Informácie pre užívateľov: Na etikete produktu sú uvedené tieto informácie:
                     
                                 —
                              
                              
                                 že produkt obsahuje mikroorganizmy,
                              
                           
                                 —
                              
                              
                                 že produkt sa nesmie používať v kombinácii s mechanickým rozprašovačom,
                              
                           
                                 —
                              
                              
                                 že produkt by sa nemal používať na povrchy prichádzajúce do styku s potravinami,
                              
                           
                                 —
                              
                              
                                 údaj o čase použiteľnosti príslušného produktu.
                              
                           
               
            Posudzovanie a overovanie: Žiadateľ poskytne:
         
                     i)
                  
                  
                     názov (kmeňa) a identifikáciu všetkých mikroorganizmov obsiahnutých v produkte s číslami ATCC alebo IDA alebo dokumentáciu o identifikácii DNA;
                  
               
                     ii)
                  
                  
                     dokumentáciu preukazujúcu, že všetky mikroorganizmy patria do rizikovej skupiny I a zoznamu kvalifikovaného predpokladu bezpečnosti;
                  
               
                     iii)
                  
                  
                     dokumentáciu o testoch preukazujúcu, že v produkte nie sú prítomné patogénne mikroorganizmy;
                  
               
                     iv)
                  
                  
                     dokumentáciu preukazujúcu, že žiadne mikroorganizmy nie sú GMM;
                  
               
                     v)
                  
                  
                     dokumentáciu z testov preukazujúcu, že s výnimkou prirodzenej rezistencie sú všetky mikroorganizmy citlivé na každú z uvedených piatich hlavných tried antibiotík;
                  
               
                     vi)
                  
                  
                     dokumentáciu z testov JTK na ml aplikačného roztoku (v prípade nezriedených produktov sa používa riediaci pomer odporúčaný na „bežné“ čistenie);
                  
               
                     vii)
                  
                  
                     dokumentáciu z testov JTK na ml aplikačného roztoku každých 12 mesiacov v prípade produktu uskladneného do konca jeho času použiteľnosti;
                  
               
                     viii)
                  
                  
                     výsledky testov z laboratória tretej strany preukazujúce pôsobenia mikroorganizmov, ktoré sú predmetom tvrdení, a grafický návrh obalu alebo kópiu etikety daného produktu so zdôraznením všetkých tvrdení o pôsobení mikroorganizmov;
                  
               
                     ix) a x)
                  
                  
                     grafický návrh obalu alebo kópiu etikety daného produktu.
                  
               
            Kritérium 5 – Obal
         
         a)   Produkty predávané vo fľašiach s rozprašovačom
         
         Nesmú sa použiť rozprašovače obsahujúce hnacie plyny. Fľaše s rozprašovačom sa musia dať opätovne naplniť a použiť.
         
            Posudzovanie a overovanie: Žiadateľ musí poskytnúť podpísané vyhlásenie o zhode spolu s príslušnou dokumentáciou, v ktorej sa opisuje alebo preukazuje, ako možno fľaše s rozprašovačom, ktoré sú súčasťou obalu, opätovne naplniť.
         b)   Systém spätného zberu obalov
         
         Ak sa produkt dodáva v obale, ktorý je súčasťou systému spätného zberu obalov, nevzťahuje sa naň požiadavka stanovená v písmenách c) a d) kritéria 5.
         
            Posudzovanie a overovanie: Žiadateľ musí poskytnúť podpísané vyhlásenie o zhode spolu s príslušnou dokumentáciou, v ktorej sa opisuje alebo preukazuje, že je zavedený systém spätného zberu obalov.
         c)   Pomer hmotnosť/úžitok (WUR)
         
         Pomer hmotnosť/úžitok (WUR) produktu sa vypočítava len za primárny obal a jeho hodnota nesmie presiahnuť tieto hodnoty určené pre referenčnú dávku.
         
                     Typ produktu
                  
                  
                     WUR
                     (g/l čistiaceho roztoku)
                  
               
                     Nezriedené produkty
                  
                  
                     15
                  
               
                     Finálne produkty
                  
                  
                     150
                  
               
                     Finálne produkty predávané vo fľašiach s mechanickým rozprašovačom
                  
                  
                     200
                  
               Táto požiadavka sa nevzťahuje na primárne obaly, ktoré sú z viac ako 80 % vyrobené z recyklovaných materiálov.
         
            Posudzovanie a overovanie: Žiadateľ poskytne výpočet WUR produktu. V prípade, že sa produkt predáva v rôznych obaloch (t. j. v rozdielnych objemoch), výpočet je potrebné predložiť za každú veľkosť obalu, ktorému sa má udeliť environmentálna značka EÚ.
         WUR sa vypočíta takto:
         
            
         kde:
         
                     Wi
                     
                  
                  
                     :
                  
                  
                     hmotnosť (g) primárneho obalu (i);
                  
               
                     Ui
                     
                  
                  
                     :
                  
                  
                     hmotnosť (g) nerecyklovaného obalu v primárnom obale (i). Ui = Wi pokiaľ žiadateľ nedokáže opak;
                  
               
                     Di
                     
                  
                  
                     :
                  
                  
                     počet referenčných dávok obsiahnutých v primárnom obale (i); V prípade finálnych produktov Di = objem produktu (v litroch);
                  
               
                     Ri
                     
                  
                  
                     :
                  
                  
                     index opätovného naplnenia. Ri = 1 (obal nemožno opätovne použiť na ten istý účel), alebo Ri = 2 (ak žiadateľ dokáže preukázať, že obalový komponent možno opätovne použiť na ten istý účel a predávajú sa k nemu náhradné náplne).
                  
               Žiadateľ poskytne podpísané vyhlásenie o zhode s informáciou o obsahu recyklovaného materiálu, ako aj príslušnú dokumentáciu. Obal sa považuje za recyklovaný, ak sa suroviny použité na jeho výrobu získali od výrobcov obalov na stupni distribúcie alebo na stupni spotrebiteľa.
         d)   Dizajn vhodný na recykláciu
         
         Plastové obaly musia byť navrhnuté tak, aby umožňovali účinnú recykláciu bez potenciálnych kontaminantov a nekompatibilných materiálov, ktoré sú známe tým, že bránia triedeniu alebo opätovnému spracovaniu, prípadne znižujú kvalitu recyklátu. Etiketa či zmršťovacia fólia (tzv. shrink sleeve), uzáver, prípadne izolačné vrstvy nesmú samostatne ani v kombinácii obsahovať materiály a zložky uvedené v tabuľke 4. Táto požiadavka sa nevzťahuje na pumpovacie mechanizmy (vrátane sprejov).
         
            Tabuľka 4
         
         
            Materiály a zložky vylúčené z obalových prvkov
         
         
                     Obalový prvok
                  
                  
                     Vylúčené materiály a zložky (*4)
                     
                  
               
                     Etiketa alebo zmršťovacia fólia
                  
                  
                     
                                 —
                              
                              
                                 PS etiketa alebo zmršťovacia fólia v kombinácii s PET, PP alebo HDPE fľašou
                              
                           
                                 —
                              
                              
                                 PVC etiketa alebo zmršťovacia fólia v kombinácii s PET, PP alebo HDPE fľašou
                              
                           
                                 —
                              
                              
                                 PETG etiketa alebo zmršťovacia fólia v kombinácii s PET fľašou
                              
                           
                                 —
                              
                              
                                 akékoľvek iné plastové materiály pre zmršťovacie fólie/etikety s hustotou > 1 g/cm3 použité spolu s PET fľašou
                              
                           
                                 —
                              
                              
                                 akékoľvek iné plastové materiály pre zmršťovacie fólie/etikety s hustotou < 1 g/cm3 použité spolu s PP alebo HDPE fľašou
                              
                           
                                 —
                              
                              
                                 etikety alebo zmršťovacie fólie, ktoré sú pokovované alebo sú privarené k obalu (technológiou IML – in mould labelling)
                              
                           
               
                     Uzáver
                  
                  
                     
                                 —
                              
                              
                                 PS uzáver v kombinácii s PET, HDPE alebo PP fľašou
                              
                           
                                 —
                              
                              
                                 PVC uzáver v kombinácii s PET, PP alebo HDPE fľašou
                              
                           
                                 —
                              
                              
                                 PETG uzávery alebo uzavieracie materiály s hustotou > 1 g/cm3 v kombinácii s PET fľašou
                              
                           
                                 —
                              
                              
                                 uzávery z kovu, skla alebo EVA, ktoré sa nedajú jednoducho oddeliť od fľaše
                              
                           
                                 —
                              
                              
                                 uzávery zo silikónu. Na uzávery zo silikónu s hustotou < 1 g/cm3 v kombinácii s PEHD fľašou a uzávery zo silikónu s hustotou > 1g/cm3 v kombinácii s PEHD alebo PP fľašou sa vzťahuje výnimka.
                              
                           
                                 —
                              
                              
                                 kovové fólie alebo plomby, ktoré zostávajú upevnené na fľaši alebo na jej uzávere po otvorení produktu
                              
                           
               
                     Izolačné vrstvy
                  
                  
                     polyamid, funkčné polyolefíny, pokovovanie a ochrana proti účinkom svetla
                  
               
            Posudzovanie a overovanie: Žiadateľ poskytne podpísané vyhlásenie o zhode, v ktorom špecifikuje zloženie materiálov použitých v obale vrátane nádob, etikiet alebo zmršťovacej fólie, nálepiek, uzáverov a izolačných vrstiev, spolu s fotografiami alebo technickými výkresmi primárneho obalu.
         
            Kritérium 6 – Funkčná spôsobilosť
         
         Produkt musí mať primeranú čistiacu účinnosť pri najnižšej teplote a dávke odporúčanej výrobcom pri príslušnej tvrdosti vody podľa Rámca na skúšanie účinnosti čistiacich prostriedkov na tvrdé povrchy, ktorý je k dispozícii na webovom sídle environmentálnej značky EÚ (8).
         
            Posudzovanie a overovanie: Žiadateľ poskytne dokumentáciu, ktorá potvrdzuje, že produkt bol skúšaný za podmienok stanovených v Rámci na skúšanie účinnosti a že dosiahnuté výsledky preukázali aspoň minimálnu požadovanú čistiacu účinnosť. Žiadateľ takisto predloží dokumentáciu, ktorá potvrdzuje splnenie laboratórnych požiadaviek uvedených v príslušných harmonizovaných normách pre skúšobné a kalibračné laboratóriá, ak je to potrebné.
         Možno použiť rovnocennú skúšku účinnosti v prípade, že jej rovnocennosť posúdil a uznal príslušný orgán.
         
            Kritérium 7 – Informácie pre používateľa
         
         K produktu musia byť priložené pokyny na správne používanie, aby sa maximalizovala účinnosť produktu, minimalizovala produkcia odpadu, znižovalo znečistenie vody a šetrili sa zdroje. Pokyny majú byť dobre čitateľné alebo majú obsahovať grafické znázornenia či ikony a majú zahŕňať nasledujúce informácie:
         
                     a)
                  
                  
                     
                        Pokyny na dávkovanie
                     
                     Žiadateľ musí zabezpečiť vhodné opatrenia, aby pomohol spotrebiteľovi dodržať odporúčané dávkovanie, t. j. poskytne mu pokyny na dávkovanie a vhodný systém dávkovania (napr. vrchnáky). Na obale finálnych produktov sa uvedie tento text: „Tento produkt nie je určený na veľkoplošné čistenie“.
                     Pokyny na dávkovanie musia obsahovať odporúčané dávkovanie aspoň pre dve úrovne znečistenia a informácie o prípadnom vplyve tvrdosti vody na dávkovanie.
                     V náležitom prípade sa uvedú informácie o prevládajúcom stupni tvrdosti vody v oblasti, kde sa má produkt uvádzať na trh, alebo o tom, kde možno tieto informácie nájsť.
                  
               
                     b)
                  
                  
                     
                        Informácie o zneškodňovaní obalu
                     
                     Na primárnom obale sa musia uvádzať informácie o opätovnom použití, recyklácii a správnom zneškodňovaní obalu.
                  
               
                     c)
                  
                  
                     
                        Environmentálne informácie
                     
                     Na primárnom obale musí byť uvedený text, ktorý informuje o dôležitosti použitia správnej dávky a najnižšej odporúčanej teploty s cieľom minimalizovať spotrebu energie a vody a znižovať znečistenie vody.
                  
               
            Posudzovanie a overovanie: Žiadateľ poskytne podpísané vyhlásenie o zhode spolu so vzorkou etikety produktu.
         
            Kritérium 8 – Informácie uvádzané na environmentálnej značke EÚ
         
         Logo musí byť viditeľné a čitateľné. Na produkte sa musí uvádzať registračné číslo/číslo licencie environmentálnej značky EÚ, ktoré musí byť čitateľné a zreteľne viditeľné.
         Žiadateľ môže na etiketu vložiť aj voliteľné textové pole s týmto textom:
         
                     —
                  
                  
                     Obmedzený vplyv na vodné prostredie.
                  
               
                     —
                  
                  
                     Obmedzený obsah nebezpečných látok.
                  
               
                     —
                  
                  
                     Skúšaný na čistiacu účinnosť.
                  
               
            Posudzovanie a overovanie: Žiadateľ poskytne podpísané vyhlásenie o zhode spolu so vzorkou etikety produktu alebo grafickým návrhom obalu, na ktorom je umiestnená environmentálna značka EÚ.
         
            (1)  Nariadenie Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93 (Ú. v. EÚ L 218, 13.8.2008, s. 30).
         
            (2)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).
         
            (*1)  „bez limitu“ znamená: všetky zámerne pridané látky, vedľajšie produkty a nečistoty pochádzajúce zo surovín (analytický detekčný limit) bez ohľadu na koncentráciu.
         
            (3)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).
         
            (4)  Látka sa považuje za nebioakumulatívnu, ak BFC je < 100 alebo ak log Kow je < 3,0. Ak sú k dispozícii obe hodnoty (BCF aj log Kow), použije sa najvyššia nameraná hodnota BCF.
         
            (5)  Nariadenie Európskeho parlamentu a Rady (ES) č. 1223/2009 z 30. novembra 2009 o kozmetických výrobkoch (Ú. v. EÚ L 342, 22.12.2009, s. 59).
         
            (*2)  Vrátane stabilizátorov a iných pomocných látok v prípravkoch.
         
            (*3)  V koncentráciách nižších ako 0,2 % v surovine, pokiaľ je celková koncentrácia vo finálnom produkte nižšia ako 0,10 %.
         
            (6)  K dispozícii na webovom sídle IFRA: http://www.ifraorg.org.
         
            (7)  Smernica Európskeho parlamentu a Rady 2000/54/ES z 18. septembra 2000 o ochrane pracovníkov pred rizikami súvisiacimi s vystavením biologickým faktorom pri práci (siedma samostatná smernica v zmysle článku 16 ods. 1 smernice 89/391/EHS) (Ú. v. ES L 262, 17.10.2000, s. 21).
         
            (*4)  EVA – etylénvinylacetát, HDPE – polyetylén s vysokou hustotou, PET – polyetyléntereftalát, PETG – polyetyléntereftalát-glykol – modifikovaný, PP – polypropylén, PS – polystyrén, PVC – polyvinylchlorid.
         
            (8)  K dispozícii na: http://ec.europa.eu/environment/ecolabel/documents/performance_test_cleaners.pdf.